**POZDRAVLJENI**

Ste se lepo imeli čez praznične dni?

Danes se bomo spomnili pravljice **Palčica**. Prejšnji teden smo prebrali odlomek, ogledali ste si lahko tudi risanko.

Pa preverimo, koliko ste si zapomnili. Na vprašanja odgovorite z **DA** ali **NE**. Vzemite list papirja in si označite številko odgovora, nato zapišite samo DA ali NE. Povedi ne prepisujte.

1. Palčica je jadrala na listu mimo mnogih mest. DA – NE
2. Ptice so pele: »Kako ljubka, drobna deklica!« DA – NE
3. K njej je prisedel hrošč. DA – NE
4. Palčica je z vrvjo privezala hrošča na list. DA – NE
5. Priletel je hrošč in jo odnesel na drevo. DA – NE
6. Palčica je bila žalostna zaradi belega metulja. DA – NE
7. Metulj bo umrl od lakote, če se ne bo osvobodil. DA – NE
8. Hrošč je dal palčici piti vodo. DA – NE
9. Palčica je bila hroščinjam zelo všeč. DA – NE

Spodaj lahko preveriš rešitve.

Ponovno bomo prebrali **del odlomka**:

Sonce je sijalo na vodno gladino, ki se je bleščala kakor najčistejše zlato. Palčica si je odvezala trak in en konec ovila okoli metulja, drug konec pa privezala k listu. List je plaval zdaj veliko hitreje in ona z njim, saj je bila vendar na njem.

 Tedaj je priletel velik hrošč, ugledal jo je in v trenutku objel s svojimi nogami njeno vitko telo ter odletel z njo na drevo.

Zeleni list je plaval dalje po potoku in z njim metulj, ki je bil privezan na list in ni mogel odleteti.

 Joj, kako se je ustrašila uboga Palčica, ko jo je hrošč odnesel na drevo. A najbolj se je žalostila zaradi lepega belega metulja, ki ga je bila privezala na list. Če se ne bo mogel osvoboditi, bo moral umreti od gladu.

**Vaša naloga**: izmislili si boste **nadaljevanje zgodbe o metulju**. Zapisali jo boste v zvezek za SLJ.

Kaj se je zgodilo z metuljem na listu? Kam se je odpeljal? Kako se je rešil? Mu je kdo pomagal? Kako je živel potem?.....

Vaša domišljija naj poleti ………………..

Vsekakor naj ima vaša pravljica srečen konec. Izmislite si tudi naslov.

**LUM** - Svojo pravljico tudi ilustrirajte, kar v zvezek pod zgodbo.

Če želite, mi jo lahko pošljete. Z veseljem jo bom prebrala.

**MAT**- Nadaljevali bomo s spoznavanjem števil do 1000. Po stoticah že dobro štejete, jih urejate,….

 stotica 1 S desetica 1 D enica 1 E

 **Vaja**

 

 2 S 3 D 4 E = 234

234 zapišemo dvesto štiriintrideset

 4 S 2 D 3 E = 423

423 zapišemo štiristo triindvajset

Vajo prepišite in prerišite v zvezek. Zeleni kvadrat (stotica) ima lahko velikost enega kvadratka v zvezku (še bolje 2x2 kvadratka, da bo malo večje), rdeča desetica je lahko rdeča navpična črta, modra enica pa pikica.

Rešite še vajo v DZ Naša ulica, stran 38 in 39.

Rešitve lahko pogledate spodaj.

**Knjižničarka pa ti pošilja povezavo do reševanja križanke.**

**KRIŽANKE O POMLADI**

Rešuj križanke. Želim ti veliko uspeha!

<https://www.digipuzzle.net/digipuzzle/spring/puzzles/crossword_si.htm?language=slovenian&linkback=../../../education/spring/index.htm>

**Rešitve:**

1. Palčica je jadrala na listu mimo mnogih mest. DA
2. Ptice so pele: »Kako ljubka, drobna deklica!« DA
3. K njej je prisedel hrošč. NE
4. Palčica je z vrvjo privezala hrošča na list. NE
5. Priletel je hrošč in jo odnesel na drevo. DA
6. Palčica je bila žalostna zaradi belega metulja. DA
7. Metulj bo umrl od lakote, če se ne bo osvobodil. DA
8. Hrošč je dal palčici piti vodo. NE
9. Palčica je bila hroščinjam zelo všeč. NE

